cyanic-selkie/wikianc huggingface dataset:
Биргит Архениус
Биргит Архениус ( моминско Клеин, родена на 25 август 1932 година) е шведски археолог и почесен професор на Универзитетот во Стокхолм. Таа беше професор по лабораториска археологија и прва раководителка на лабораторијата за археолошки истражувања на универзитетот. Нејзината работа ги изучувала местата, вклучувајќи Хелго и Маларен, и таа има истражувано праисториски бронзени плочи и метални украсувани предмети. Архениус е член на Кралската шведска академија на науките, а во 1992 година беше добитник на медалот Госта Берг од Кралското патриотско друштво.
Кариера
Биргит Архениус е родена како Биргит Клајн на 25 август 1932 година. Таа била едно од шесте деца на Герда Клајн и нејзиниот сопруг Оскар Клајн, шведски теоретски физичар кој предавал на Универзитетот во Стокхолм. Трошоците биле големи и нејзиниот татко за малку ќе ја одбил наградата на Орденот на поларната ѕвезда сè додека деканот не обезбедил средства за значителните трошоци за облекување за ваква церемонија на доделување награди.
Розенборг БК
Розенборг БК е норвешки фудбалски клуб од градот Трондхејм, и моментално се натпреварува во Норвешката Премиер лига. Со вкупно освоени 22 национални првенства и 9 норвешки купа, Розенборг е најуспешен фудбалски клуб во Норвешка. Тие освоиле дури 13 титули првак на Норвешка едно подруго, а повеќе титули по ред од нив има само латвијскиот клуб Сконто Рига - 14.
Биргит Архениус
Кариера
На 1 октомври 1991 година, Архениус е избрана во Кралската шведска академија за писма, историја и антиквитети, а следната година и е доделен медал од Госта Берг, наменет за оние кои вложиле „извонредни напори“ во областите на културното наследство, од Кралското патриотско друштво. Архениус е почесен професор на Универзитетот во Стокхолм.
Розенборг БК
Розенборг бил основан како Одд на 19 мај 1917 година. Својте домашни натпревари тимот ги игра на стадионот Леркендал, кој има капацитет од 21,166 места.
Домашни
Вицешампиони (5): 1968., 1970., 1973., 1989., 1991.
Финалисти (5): 1967., 1972., 1973., 1991., 1998.
Чофренгени
Чофренгени (Ciofrângeni) — општина во округот Арџеш во јужна Романија, во која живеат 2.662 жители.
Мирфак
Алгениб, позната и како Мирфак или Алфа Персеј (α Per) е најсјајна ѕвезда од соѕвездието Персеј, и ја засенува најпознатата ѕвезда од тоа соѕвездие Алгол. Оваа ѕвезда е жолто-бел суперџин, и се наоѓа на околу 590 светлосни години од Земјата. Член е на ѕвезденото јато познат како Алфа Персеј ѕвездено јато.
NGC 2949
NGC 2949 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2949 се споменува и како UGC 5176, MCG 10-14-32, CGCG 289-16.
Откривање
Објектот е откриен на 19 март 1790 година од страна на Вилијам Хершел, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 2949 е од видот SB0. Видливиот сјај со голо око изнесува 10,9 m, а оној во рамките на интервалот од минималната до максималната честота 11,8 m, додека површинскиот сјај изнесува 12,5 m/лм2. NGC 2949 има привидни димензии од 2,7' х 1,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 42 м 34,8 с, а неговата деклинација, односно висината на лакот на тој агол, + 58° 51' 5". Положбениот агол на објектот е во износ од 145°.
Други поделби
Проучување на NGC 2949 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27765. Во рамките на атласот на длабокото небо, Уранометрија 2000.00, објектот припаѓа на групата означена со бројот 45; додека во Каталогот на основни ѕвезди (GSC) е групиран под бројот 1410. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1509.
Нојс
Нојс (Neuss, Nüss) — град во Северна Рајна-Вестфалија, Германија и седиште на округот Рајна-Нојс. Според проценката за 2010 година, во градот имало 151.254 жители. Градот има регионален код (AGS) 5162024, (DEA1D) и (DE NSS) код. Се наоѓа на левиот брег на Рајна преку патот од Диселдорф.
Градот бил основан во римскиот период под името Новесиум (Novaesium). Заедно со Аугсбург и Трир, тој припаѓа на еден од трите најстари градови во Германија. Тој бил значаен во средниот век, пожарот од 1586 година и војните на Луј XIV целосно го уништиле стопанството во градот.
Географија
Нојс се наоѓа во државата Северна Рајна-Вестфалија, во областа Ној. Градот е на надморска височина од 30 - 68 метри. Областа на општината е 99,5.
Население
Во самиот град, според проценката за 2010 година, имало 151 254 жители. Просечната густина на населеност изнесува 1 520 жители.
Источна Македонија и Тракија
Источна Македонија и Тракија е една од тринаесетте области во Грција, составена од источниот дел на Егејска Македонија заедно со Западна Тракија. Поделена е на македонските окрузи Драма и Кавала (со посебната општина-округ Тасос) и тракиските окрузи Скеча (Ксанти), Родопи и Марица (Еврос).
Радиопредавател
Мал дел од таа емитувана енергија се прима во радиоприемникот, кој ја претвора во корисен сигнал на информацијата.
Радиопредавателот се нарекува и радиостаница, иако обично се смета дека радиостаница е установа која ја емитува содржината (забавно-информативна програма).
Поделба
Според подвижноста се делат на: Според честотниот опсег на: Според излезната снага се делат на: Според видот на модулација се делат на предаватели со:
Делови
Секој радиопредавател се состои од повеќе делови. Основните се: степен за генерирање на осцилации на работната честота, степен за засилување на високочестотната (ВФ) моќност, антенски степен, и модулациски степен (модулатор)
Степенот за генерирање на осцилации на работната честота се заснова на електронски осцилатор кој може да има различни конструкции. Најчесто тие се кристални осцилатори (користат кристал на кварц) и осцилатори со осцилаторни кола.
Степените за засилување на ВФ моќноста обично работат во Б или Ц класата, затоа што степенот на изобличување не е битен, туку битна е моќноста. Во класата Ц една излезна полупериода на сигналот потполно се отсекува. За да се врати брановиот облик, во излезното коло на тој степен се наоѓа осцилаторно коло, кое осцилира на потребната честота примајќи енергија од засилувачот на секоја втора полупериода.
Антенскиот степен има задача да го прими засилениот и веќе модулираниот ВФ сигнал, да ја адаптира импедансата на излезниот степен на предавателот на антената, и преку антената да го зрачи сигналот на информацијата во околниот простор.
Модулаторскиот степен служи за вметнување на корисниот сигнал на информацијата во носечката честота на предавателот. Самиот начин на работа зависи од конструкцијата и видот на модулација. При едноставната амплитудна модулација, можно е да се менува амплитудата (големината) на излезниот ВФ сигнал со промена на напонот на колекторот/анодата на излезниот степен на предавателот. Таквата модулација се нарекува колекторска или анодна модулација, во зависност од излезниот елемент (транзистор или електронска цевка)
Кинг-Конг (филм од 2005)
Кинг-Конг (англиски: King Kong) — американски филм од 2005 година, во режија на Питер Џексон. Главните улоги ги играат: Наоми Вотс, Адриен Броди, Џек Блек итн. Филмот имал дури 80 номинации, а освоил 43 разни награди. Во 2006 година, филмот освоил три награди „Оскар“.
Содржина
Дејството на филмот се одвива во 1933 година. Карл Денам (го игра Блек) бара необична локација за снимање на својот филм и затоа ја носи филмската екипа на мистериозниот Остров на Черепите. Таму, живее џиновскиот мајмун Конг, кој набргу ја напаѓа екипата и ја грабнува главната глумица Ен Дероу (ја игра Вотс). На почетокот, таа е уплашена, мислејќи дека дивото суштество ќе ја повреди, но набргу сфаќа дека мајмунот покажува силна наклонетост кон неа. Кога Ен ќе се обиде да побегне од него, таа запаѓа во голема опасност, но Конг го жртвува својот живот и ја спасува, борејќи се со неколку диносауруси.
Во меѓувреме, момчето на Ен, Џек Дрискол (го игра Броди) тргнува во потрага по Ен и успева да ја пронајде и да ја спаси. Конг ги следи, но запаѓа во стапицата поставена од Карл, кој планира да го фати ѕверот и да го однесе во Њујорк, привлечен од големата заработка што би можел да ја оствари. Користејќи хлороформ, Карл и остатокот од екипата успеваат да го заробат Конг. Во Њујорк, него го покажуваат како осмото светско чудо, но за време на претставата Конг успева да се ослободи од синџирите и излегува на улиците, барајќи ја Ен. Целиот град е во паника и војската тргнува во потрага по Конг. За неговото бекство дознава и Ен, која му се придружува. Со неа, Конг се качува на највисоката зграда, но со помош на воените авиони, војската го убива мајмунот.
30. источен меридијан
30. источен меридијан — меридијан кој се протега од Северниот Пол преку Северноледениот Океан, Европа, Турција, Африка, Индискиот Океан, Јужниот Океан и Антарктикот до Јужниот Пол.
30. источен меридијан образува голема кружница со 150. западен меридијан.
Меридијанот е средната линија на источноевропското време.
Во 1992 документарниот филм на BBC за патување наречен Пол до пол во кој Мајкл Палин   патува по должината на 30. источен меридијан, кој беше избран за неговото патување бидејќи во поголем дел минувал низ копно.
Места
Почнувајќи на Северниот Пол и тргнувајќи на југ до Јужниот Пол, 30. источен меридијан поминува преку:
! scope="col" width="125" | Координати ! scope="col" width="235" | Земја, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" style="background:#b0e0e6;" | Баренцово Море ! scope="row" | 🇳🇴 ! scope="row" style="background:#b0e0e6;" | Варангерфјорд ! scope="row" | 🇳🇴 ! scope="row" | 🇷🇺 ! scope="row" | 🇫🇮 ! scope="row" | 🇷🇺 ! scope="row" | 🇫🇮 ! scope="row" | 🇷🇺 ! scope="row" | 🇫🇮 ! scope="row" | 🇷🇺 ! scope="row" | 🇫🇮 ! scope="row" | 🇷🇺 ! scope="row" style="background:#b0e0e6;" | Балтичко Море ! scope="row" | 🇷🇺 ! scope="row" | 🇧🇾 ! scope="row" | 🇺🇦 ! scope="row" | 🇲🇩 ! scope="row" | 🇺🇦 ! scope="row" style="background:#b0e0e6;" | Црно Море ! scope="row" | 🇹🇷 ! scope="row" style="background:#b0e0e6;" | Средоземно Море ! scope="row" | 🇪🇬 ! scope="row" | ! scope="row" | 🇸🇸 ! scope="row" | 🇨🇩 ! scope="row" | 🇺🇬 ! scope="row" | 🇷🇼 ! scope="row" | 🇧🇮 ! scope="row" | 🇹🇿 ! scope="row" style="background:#b0e0e6;" | Тангањика ! scope="row" | 🇨🇩 ! scope="row" | 🇿🇲 ! scope="row" | 🇿🇼 ! scope="row" | 🇿🇦 ! scope="row" style="background:#b0e0e6;" | Индиски Океан ! scope="row" style="background:#b0e0e6;" | Јужен Океан ! scope="row" | Антарктик
Димитар Кафтанџиев
Димитар Христов Кафтанџиев ( во —  во ) — македонски хирург и универзитетски професор. Тој бил
редовен професор на Медицинскиот факултет во Скопје. Кафтанџиев ги врши првите операции на отворено срце во Македонија. Од 1963 до 1987 година е директор на Клиниката за тораковаскуларна хирургија, а од 1976 до 1982 година е директор на Хируршката клиника. Од 1970 до 1972 година е продекан на Медицинскиот факултет во Скопје. Кафтанџиев има објавено научни и стручни трудови и книги. Добитник е на награди, меѓу кои е и наградата „13 Ноември“ на Град Скопје за 1977 година.
Светски рекорди во атлетика
Носители на светските рекорди во атлетика се следниве натпреварувачи:
Ен-Шарлот Алверфорс
Ен-Шарлот Алверфорс (23 јануари 1947 - 20 март 2018) била шведска писателка. Таа била позната по нејзината автобиографска трилогија, која се користела како основа за мини-серија со шест епизоди, насловена Sparvöga (Врапчево око ), во 1989 г.
L
L — дванаесеттата буква од латиницата. Оваа буква има фонетската вредност /l/, /ɫ/ или /ʎ/. Оваа буква се користи во македонскиот јазик за транскрипција на кириличната буква Л|л.
Класика де Сан Себастијан 2015
Класика де Сан Себастијан 2015 — 35. издание на еднодневната велосипедска класична трка, која се одржала во областа Баскија во Шпанија на 1 август 2015 година. Претставувала деветнаесетта трка во сезоната од Светската турнеја. Бранителот на титулата бил Алехандро Валверде, кој имал соло-победа на трката во 2014 година.
Трката се одржала во и околу градот Сан Себастијан, возена на растојание од 219 километри. Главна потешкотија во трката била низата искачувања во завршниот дел на патеката. Адам Јејтс нападнал на последното искачување, Бордако Тонтора. Во тоа време, на трката водел Грег ван Авермат, но бил удрен од телевизиски мотор, принудувајќи го да се откаже од трката. Јејтс тргнал кон соло-победа, 15 секунди пред групата зад него, станувајќи првиот британски возач кој ја освоил трката. Валверде стигнал трет зад Филип Жилбер.
Рута
Трката започнала во Сан Себастијан со неутрална зона од 3,7 километри и го напуштила градот од западниот дел, долж брегот на Бискајскиот Залив. По 22,6 километри, Зарауц, патеката одела кон југ во наредните 24 километри и доаѓала до Азпеитија. Тука, патеката вртела кон исток и започнала да се искачува кон првото категоризирано искачување на денот. Рутата постепено се искачувала 13 километри, но само завршните 3,5 километри биле категоризирани. Овој дел од патот, Алто де Итурбуру, имал просечен наклон од 5% и бил искачување од прва категорија. Врвот на искачувањето се наоѓал на 59,5 км.
По спустот имало рамен дел на патеката. Ова ги одвело возачите североисточно, пред првите две искачувања на Алто де Јаизкибел. Ова, исто така, било искачување од прва категорија; долга 7,8 километри со просечен наклон од 5,8%. Врвот на искачувањето дошло на 125 километри, односно 94 км пред крајот. Потоа, следел спуст и рамен дел од 20 км низ Ирун. Следното искачување било Алто Аркале од втора категорија. Искачувањето било долго 2,7 км со просечен наклон од 6,3%; врвот бил на 71,2 км пред целта. Спустот ги одвел возачите до второто искачување на Алто де Јаизкибел и на Алто Аркале. По второто искачување на Алто Аркале, преостанувале 30,8 км до крајот.
Следниот дел на патеката бил рамен дел на растојание од 20 км. Во текот на овој дел, возачите се вратиле во Сан Себастијан и поминале низ целта; на оваа точка преостанувале уште 16 километри. Возачите повторно го напуштиле градот за да се соочат со последното искачување на патеката, Бордако Тонтора од втора категорија. Искачувањето било во должина од 2,5 км со наклон од 9%; по врвот имало спуст од 7,1 км и рамен пат до завршницата. Завршното искачување било воведена на трката во 2014 година и вклучувало наклони до 20%; на трката во 2014 година на искачувањето се создала група, додека Алехандро Валверде нападнал на спустот и направил разлика до целта.
Екипи
Бидејќи Класика де Сан Себастијан е настан од Светската турнеја, сите седумнаесет UCI World Tour екипи биле автоматски поканети и се обврзани да учествуваат. На две професионални континентални екипи, и, им биле доделени специјални покани за трката и со тоа била создадена главната група од 19 екипи. Седумнаесет екипи ја започнале трката со осум возачи; и  ја започнале трката со седум. Така имало 150 возачи во главната група на почетокот на трката.
Екипи во Светската турнеја биле:
Екипи кои добиле специјални покани биле:
Фаворити пред трката
Класика де Сан Себастијан е најважна еднодневна трка во Шпанија. Се случила една недела по завршувањето на Тур де Франс. Некои возачи, вклучувајќи го Крис Фрум, победникот на Тур, одлучиле да не учествуваат на трката. Возачите од Тур пристигнале во различна форма: некои биле во добра, додека некои сосема истрошени. Уште еден од водечките возачи на Тур де Франс, Алберто Контадор, првично планирал да учествува, но бил приморан да се повлече поради треска.
Главниот фаворит за трката бил Алехандро Валверде, кој завршил трет на Тур де Франс. Валверде бил бранител на титулата, освојувајќи го изданието во 2014 година со напад на завршното искачување; исто така, победил во 2008 година во спринт на мала група. Покрај неговото место на подиумот на Тур, Валверде ги освоил Флеш Валон и Лиеж-Бастон-Лиеж во 2015 година. Друг голем фаворит бил Хоаким Родригес. Родригес освоил две етапи на Тур и се очекувал да има добра форма, бидејќи немал обиди за високо место во генералниот пласман.
Неколку други возачи биле сметани со големи шанси за победа. Тоа биле Филип Жилбер, победникот во 2011 година, Микел Ланда , кој бил трет на Џиро д’Италија 2015 и Жилијан Алафилип , кој завршил втор зад Валверде на Флеш Валон и Лиеж-Бастон-Лиеж.
Преглед на трката
Бегство од осум возачи се создало на почетокот на трката. Тоа биле Мануеле Боаро, Валерио Ањоли , Денис Ванендерт , Нејтан Хас , Мартен Винантс , Томас Деганд , Љуис Мас и Ромен Арди. Овие возачи останале заедно околу 160 километри; ја контролирал главната група и го одржувал водството на бегството на околу три минути. Боаро нападнал од групата на второто искачување на Алто де Јаизкибел и направил разлика во однос на другите, но бил предалеку за да издржи до крајот.
На завршното искачување на Алто де Јаизкибел имало неколку напади во главната група. Овие напади се случиле и на претпоследното искачување на трката, Алто Аркале, со што се создала водечка група од шеснаесет велосипедисти. Оваа група ги вклучувала Варан Баргиј, Даниел Мартин, Филип Жилбер и Грег ван Авермат, Алехандро Валверде, Хоаким Родригес и Адам Јејтс. Имало значајно недоразбирање на завршното искачување: последните возачи од првото бегство биле достигнати и телевизискиот пренос потфрлил, па така екипите се потпирале на радиото на трката за да ги следат возачите.
Нануманга
Нануманга или Нанумага е остров во Тувалу и еден од окрузите на државата. Нануманга има вкупна површина од 3 км2 и вкупно население од 589 жители според пописот од 2002.
Класика де Сан Себастијан 2015
Преглед на трката
Победата на Јејтс била прва победа во Светската турнеја во неговата кариера и прва победа од британски возач на Класика де Сан Себастијан. Меѓутоа, Ван Авермат и БМЦ Рејсинг Тим, биле несреќни со падот кој го отстранил од трката и издале изјава: „Грег беше ограбен и БМЦ Рејсинг Тим беше ограбен“ и дека екипата „ќе ја истражи секоја правна можност“. Сајмон Јејтс — братот на Адам и негов колега во — ги опишал овие коментари како „прилично без почит“; Ван Авермат подоцна појаснил дека победата на Јејтс е заслужена. Организаторите на трката подоцна се извиниле за падот на Ван Авермат; меѓутоа, Ван Авермат не можел да го прочита бидејќи било напишано на шпански.
M (латиница)
M — тринаесеттата буква од латиницата. Оваа буква има фонетската вредност /m/. Оваа буква се користи во македонскиот јазик за транскрипција на кириличната буква м.
Нануманга
Географија
На островот има три лагуни, од кои најголема е Ваијатоа и има четири островчиња. На островот има мангровски шуми и сува вегетација. Околу островот има корален гребен што го отежнува сообраќајот и риболовот.
Села
На островот се наоѓаат две села: Тонга со население од 308 жители и Токелау со население од 281 жител. Основното училиште е вика Лотохони.
Колмор
Колмор (Kollmoor) — општина во округот Штајнбург, во Шлезвиг-Холштајн, Германија.
Космос-1943
Космос-1943 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 15 мај 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1943 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 101,9 минути, додека аголот на наклонетост на орбиталната рамнина во однос на рамнината на екваторот изнесувала 71,0°. Најголемото растојание од Земјата го достигнал на 852 км, а најмалото на 847.
Миодраг Костиќ
Миодраг Костиќ (25 август 1959) е српски стопанственик. Костиќ е основач и сопственик на МК Груп, разновидна холдинг компанија која се фокусира првенствено на агробизнисот. Од 2014 година, тој е втор најбогат човек во Србија веднаш по Мирослав Мишковиќ, со просечна нето вредност од 520 милиони евра.
Мрчка Бара
Мрчка Бара или Хурда Мухур — село во јужна Албанија. Селото се наоѓа во областа Дебар, во округот Пешкопеја и во општината Мухур.
Миодраг Костиќ
Ран живот и образование
Костиќ е роден на 25 август 1959 година во Врбас, СФР Југославија. Костиќ дипломирал на Економскиот факултет на Универзитетот во Нови Сад на Катедрата за информатичка технологија во 1983 година.
Професионална кариера
Во 1983 година започнува приватен бизнис – првично како сопственик на приватна компанија за трговија, увоз-извоз и производствени дејности која во 1995 година прераснува во МК Груп. Од 2000 г., МК Груп управува со фабрики за шеќер (фабрики Пеќинци, Врбас, Ковачица), повеќе од 10 агробизниси, трговски и магацински комплекси („Гранекс-порт“, „Жито Бачка“).
Од декември 2017 година, МК Групацијата на Костиќ имала вкупно 29 компании во својот холдинг, а повеќето од нив се во Војводина. МК Груп врши различни услуги, како што се агробизнис, трговија на големо, недвижнини и банкарство. Некои од најзначајните подружници се Карнекс Врбас (месна индустрија), Суноко (шеќерна индустрија), Агроглоуб (ѓубрење и трговија на големо со земјоделски производи), ПИК-Бечеј (агробизнис) и други.
Костиќ е и претседател на Управниот одбор на АИК Банка која во јуни 2019 година целосно ја презеде сопственоста на Горење банка и со тоа успешно го заврши процесот на преземање во Словенија. Како првата банка од Србија што влегла на пазарот на Европската унија, АИК Банка ги потврдила своите планови за понатамошно регионално проширување.
Во јуни 2020 година, МК Групацијата на Костиќ го завршила процесот на стекнување на 67% од акциите на Групацијата Викторија. Со интеграцијата на компаниите членки на Викторија Груп, Сојапротеин, Викторија Оил, Викторија Логистик, Лука Бачка Паланка и ВЗС Сточна храна, МК Груп се здобила со статус на мнозински сопственик, додека претходните акционери Милија Бабовиќ и Апсара Лимитед останаа малцински сопственици.
Во јуни 2020 година, компанијата на Миодраг Костиќ го завршила купувањето на словенечката филијала на Хета Асет Резолушн. На крајот на 2019 година, МК Груп била избрана за најдобар понудувач на тендерот, исполнувајќи ги формалните барања за плаќање и купување со официјално одобрение од Јавната агенција за заштита на конкуренцијата на Република Словенија и одобренијата на Заштита на конкуренцијата. Комисиите на Србија и Црна Гора.
Фондација на семејството Костиќ
Костиќ ја основа Фондацијата на семејството Костиќ во јуни 2013 година со неговата мајка Роксанда. Тој им го подарил нивниот семеен дом на Покраинскиот институт за заштита на здравјето на децата и младите од Војводина во Нови Сад и на Националното здружение на родители од детски рак на Србија за нивна ексклузивна употреба.
Членства и функции
Костиќ е претседател на Управниот одбор на АИК Банка, а втор мандат е претседател на српскиот бизнис клуб „Привредник“ кој собира 40 најуспешни претприемачи во Србија. „Привредник“ соработува со стопанските комори и деловните асоцијации во земјата и странство и со Владата на Република Србија за подобрување на претприемништвото и менаџментот во Србија и привлекување странски инвеститори.
Тој е исто така член на бројни локални и меѓународни деловни асоцијации како што се АмХам, Британско-српската стопанска комора, српско-италијанскиот деловен совет, Швајцарско-српската деловна асоцијација, српската асоцијација на менаџери (САМ), Националната алијанса за локален економски развој (НАЛЕД) итн.
Тој исто така беше политички активен, работејќи како генерален директор на Демократската партија на Србија од 1996 година до соборувањето на Милошевиќ на 5 октомври 2000 година.
Надворешни врски
МК Груп
Чом’џешт
Чом’џешт (Ciomăgeşti) — општина во округот Арџеш во јужна Романија, во која живеат 1.362 жители.
Тонга (Тувалу)
Население
Со население од вкупно 358 жители, Тонга е седмо најнаселено село во Тувалу.
Местоположба
Тонга се наоѓа на островот Нануманга.
Дебиан
Дебиан
Дебиан е бесплатен оперативен систем кој користи Линукс јадро. Многу апликации во Дебиан се направени од ГНУ проектот, така што правилното име е "Debian GNU/Linux". Дебиан е една од најпопуларните Линукс дистрибуции. На него се засновани многу други дистрибуции како Ubuntu.
Кратка историја
Дебиан проектот официјално е започнат на 16 август 1993, од страна на Ијан Мурдок. Тој е компјутерски програмер. Денеска Дебиан е развиван од повеќе од 1000 компјутерски специјалисти од целиот свет.
Името "Дебиан" е добиено од Ијан Мурдок и неговата сопруга Дебра.
Црква „Св. Ѓорѓи“ - Гуменџе
Свети Ѓорѓи (Ἱερός Ναός Ἁγίου Γεωργίου) — црква во гратчето Гуменџе, Ениџевардарско, Егејска Македонија, катедрален храм на Гуменџиско-бојмичко-ругуновската епархија на Цариградската патријаршија.
Дебиан
Верзии
Досега се издадени повеќе верзии на Дебиан. Најновата верзија е Дебиан 6.0 (Squeeze).
Црква „Св. Ѓорѓи“ - Гуменџе
Историја
Црквата е изградена во 1864-1869 г. според натписот на неа, со средства и труд на мештаните. Од крајот на XIX до почетокот на XX век црквата била во ацете на Гуменџиската грчка црковна општина. Сè до 1991 г. била парохиска црква на Гуменџе, а потоа станала катедрала на новата митрополија.
Во 1991 г. храмот е прогласен за споменик на културата.
Опис
Храмот претставува импресивна трикорабна базилика која потсетува на црквите „Св. Ѓорѓи“ во Цариград (главната патријаршиска катедрала), „Св. Мина“ во Солун и „Св. Антониј Нов“ во Бер. Има галерија и трем од југ, запад и север. Има димензии од 33,8 × 22,7 м, не сметајќи ги конхите на олтарот. Корабите се поделени со колонади од седум пара столбови, при што последната е зад олтарот и е неоформена. Црквата има богата резбана внатрешност — иконостас, владички престол, балдахини, чесна трпеза, амвон и проскинитар.
Карин Алвтеген
Карин Алвтеген (родена на 8 јуни 1965 година, Хускварна, Шведска ) е шведска авторка на криминалистичка фантастика. Психолошките трилери на Алвтеген обично се поставувани во Шведска. Четири нејзини книги се преведени на англиски јазик: Исчезнати, Предавство, Сенка и Срам.
Соѕвездие
Соѕвездие — група на ѕвезди кои изгледаат како да се физички блиску на небото. Ѕвездите од едно соѕвездие се често многу далеку една од друга, но гледано од Земјата, изгледаат како да се блиску. Овој термин често се користи за да означи група од ѕвезди кои создаваат некаква форма на небото. Во различните култури, соѕвездијата може да се различни, односно една иста ѕвезда може да се најде во различно соѕвездие. Како и да е, модерната астрономија го користи терминот за да го означи методот на поделба на небото во 88 сектори со точни граници.
Мет Дејмон
Метју Пејџ „Мет“ Дејмон (роден на 8 октомври 1970 г.) — американски глумец, сценарист и продуцент.
Тој е рангиран на списокот на најпрофитабилни славни личности на списанието Форбс и е еден од највисоко платените глумци на сите времиња. Дејмон добил различни награди во текот на својата кариера, вклучувајќи еден Оскар од пет номинации, два Златни глобуси од осум номинации, и бил номиниран за две БАФТА награди и шест Еми награди.
Роден и израснат во Кембриџ, Масачусетс, Дејмон започнал да глуми во средношколски театарски претстави и првата филмска улога ја добил во филмот Мистична пица (1988). Во 1997 година тој станал познат со филмот Добриот Вил Хантинг, чие сценарио го напишал заедно со Бен Афлек, и исто така во филмот играл и главна улога. Заедно со Афлек, тој добил Оскар и Златен глобус за најдобро оригинално сценарио, а исто така бил номиниран и за Оскар за најдобар глумец. Тој продолжил да собира пофалби од филмските критичари за улогите во филмовите Спасувајќи го војникот Рајан (1998), Талентираниот господин Рипли (1999), Догма (1999), Сиријана (2005) и во Покојните (2006).
Дејмон исто така е познат по улогата на Џејсон Борн во филмскиот серијал Борн (2002–16) и како измамник во трилогијата Оушн (2001–07). За споредната улога на рагби играч во спортската драма Непобедливи (2009) и за главната улога на астронаут заглавен на Марс во научно-фантастичниот филм Марсовец: Спасувачка мисија (2015), Дејмон добил номинации за Оскар за најдобар спореден глумец и најдобар глумец, редоследно. За вториот филм, тој исто така добил Златен глобус за најдобар глумец во комедија или мјузикл. Дејмон добил номинации за Еми награда за неговата изведба во биографскиот филм Зад канделабрите (2013) и за продуцирање на документарната серија Проект зелено светло.
Младост
Мет Дејмон е роден во Кембриџ, Масачусетс, син на Кент Телфер Дејмон, берзански посредник, и Ненси Карлсон – Пејџ, професорка по рано детско образование на Универзитетот Лесли. Дејмон има англиско, шкотско, финско и шведско потекло, и е далечен роднина на глумците Бен Афлек и Кејси Афлек. Има брат, Кајл, кој е искусен вајар и сликар. Со неговото семејство се преселиле во Њутн и живееле таму две години. Откако неговите родители се развеле, Дејмон и неговиот брат се вратиле назад во Кембриџ со нивната мајка, каде што живееле во општинска куќа со шест семејства. Дејмон израснал во близина на Бен Афлек, близок пријател уште од детството и соработник на неколку филмови, и историчарот и автор Хауард Зин, чиј биографски филм “Ју Кант Бе Неутрал он а Мувинг Трејн” (You Can’t Be Neutral on a Moving Train” и аудио верзија на книгата “Историјата на луѓето од САД” (A People’s History of the United States), Дејмон подоцна ги прикажа. Дејмон имал улога како дете, делумно затоа што мајка му го одгледала според “правилата”, што го направил да се чувствува како “не би можел да се определиш себеси, бидејќи веќе веќе си определен од неа”. Одеше во средното училиште “Кембриџ Ринџ енд Латин Скул”, каде што беше дисциплиниран ученик, но првите две години беа “ужасни” што се должи на неговата нискост во тоа време. Како адолесцент, Дејмон опиша дека чувствува таква болка што сака да припаѓа некаде а не припаѓа. Дејмон глумеше во неколку театарски изведби во средно училиште, се доверил на својот професор по драма во училиштето “Ринџ енд Латин”, Џери Спека, како на важно уметничко влијание, дури иако Дејмон се потсетува, “Секогаш изгледаше дека г-дин Спека му веруваше на Бен (Афлек) со најголемите улоги и најдолгите говори. Дејмон одеше на Универзитетот Харвард од 1988 година до 1992 година, но не дипломираше. Додека беше на Универзитетот Харвард студираше англиски и живееше во куќата “Ловел Хаус”. Учествуваше во театарот за студенти, појавувајќи се во драми како “ Брн Дис ин Винтроп Хаус” (Burn This in Winthrop House) и “А...Моето име е Алис” (во една од трите машки улоги, обично изведувани од жени). Дејмон се откажа од универзитетот за да ја продолжи својата глумечка кариера во Лос Анџелес, бидејќи тој по грешка очекуваше филмот “Џеронимо: Американска легенда” да стане голем успех. “Додека сфатив дека донесов погрешна одлука, беше премногу доцна. Живеев овде со еден куп глумци, и сите се боревме да врземе крај со крај, “ вели Дејмон.
Рани години
Првата филмска улога на Дејмон дојде во 1988 година, кога тој имаше осумнаесет години, со единствена линија од дијалог во романтичната комедија “Мистик Пица” (Mystic Pizza). Како студент на универзитетот Харвард, тој продолжи да настојува со глумецството и имаше мали улоги во проекти како оригиналниот филм “Рајзинг Сан” (Rising Son) на каналот Ти Ен Ти (TNT) и целосната драма од основно училиште, “Училишни вратоврски” (School Ties). Во 1992 година, тој позајми голем дел во филмот “Џеронимо: Американска легенда” со Џин Хакмен и Џејсон Патрик. Четири години подоцна, се пријави на аудиција за мала улога во акциониот филм “Кат-троут Ајланд” (Cutthroat Island), но беше одбиен. Следно, Дејмон се појави како опоен зависен војник во филмот “Храброст под оган” (Courage Under Fire) во 1996 година. Од него се браше да изгуби 18 кг од телесната тежина за 100 дена (за само два дена снимање). По следење на само-препишаната диета и фитнес режимот за да ослаби, по снимањето на филмот на Дејмон му беше кажано дека имал среќа што неговото срце не ослабело. Земаше лекови неколку години подоцна за да го оттргне стресот нанесен на неговата надбубрежна жлезда. Со филмот “Храброст под оган” тој се здоби со критики, како што весникот “Вашингтон Пост” го означи неговиот настап како “импресивен”, Дејмон изјави дека вреди да се ризикува здравјето, со цел правилно да се портретира неговиот карактер и да и покаже на индустријата колку е посветен на својата работа како глумец.
Пробив
Во текот на раните 90-ти години, Дејмон и Афлек напишаа сценарио за еден математички гениј, кое тие потоа го рекламираа низ Холивуд долго време. Примајќи совети од режисерот Роб Рајнер, сценаристот Вилијам Голдман, и нивниот пријател писател/режисер Кевин Смит, тие направија измени во сценариото. Сценариото на крајот доведе до филмот “Гуд Вил Хантинг” (Good Will Hunting) во 1997 година, и доби девет номинации за “Оскар”, со што Дејмон и Афлек заработија “Оскари” за најдобро оригинално сценарио. Дејмон беше номиниран и за ‘Оскар” за најдобар глумец за истиот филм, кој исто така заработи и “Оскар” за најдобра споредна улога за парнерот Робин Вилијамс. Тој и Афлек, и двајцата беа платени по 500 000 долари, а филмот заработи над 225 милиони долари во светската билетарница. Подоцна двајцата ги пародираа своите улоги од филмот во филмот “Џеј енд Сајлент Боб Страјк Бек” (Jay and Silent Bob Strike Back) во 2001 година. Исто така, во 1997 година, Дејмон беше водачот на критички прогласената драма “Д’ Рејнмејкер” (The Rainmaker) каде беше признаен како “талентиран млад глумец на работ на статус на ѕвезда”, од дневниот весник Лос Анџелес Тајмс. По средбата со Дејмон за време на снимањето на филмот “Гуд Вил Хантинг” (Good Will Hunting), режисерот Стивен Спилберг му ја додели почесната улога на Дејмон во филмот за Втората светска војна, “Спасувајќи го војникот Рајан (Saving Private Ryan), во 1998 година.
Претстојни филмови
Следно, тој ќе работи со честиот соработник Стивен Содерберг на два проекта: како долгогодишен љубовен интерс на пијанистот Либерејс, Скот Парсен, наспроти Мајкл Даглас во претстојниот филм насочен за животот на пијанистот и како дел од целосна улога во филмот “Зараза” (Contagion). Дејмон исто така игра во споредна улога во драмата “Маргарет” на Кенет Лонерген, која беше закажана за театарско деби во 2007 година, но допрва треба да биде издадена поради проблеми со продукцијата. Ќе глуми и во комедијата “Ние купивме зоолошка” (We bought a Zoo), и му беше доделена улога во филмот “Олисијум” (Elysium).
Хуманитарна работа
Дејмон се занимава со филантропија уште од 12 годишна возраст, одлучувајќи што да прави со својот паричен додаток од 5 долари. Дејмон е основачот на организацијата “Ејч Ту Оу Африка Фаундејшн” (H2O Africa Foundation), добротворна рака на експедицијата за документарниот филм “Ранинг д Сахара” (Running the Sahara), која се соедини со американската развојна хуманитарна организација “Ватр.орг” (Water.org) во јули 2009 година. Тој, зедно со Џорџ Клуни, Бред Пит, Дон Чидл и Џери Вајнтрауб, е еден од основачите на “Нот Он Аур Уач” (Not On Our Watch), организација која насочува светско внимание и ресурси за да се запрат или спречат масовни злосторства како во Дарфур. Дејмон ја поддржува меѓународната организација “Уан Кампејн” (ONE Campaign), која е насочена за борбата против СИДА-та и сиромаштијата во земјите од Третиот свет. Се појави во нивните печатени и телевизиски реклами. Дејмон е амбасадор на “Уан Екс Уан” (OneXOne), непрофитна организација посветена на поддржување, зачувување и подобрување на животот на децата дома во Канада, САД и во целиот свет. Дејмон е исто така портпарол на “Фидинг Америка” (Feeding Amerika), најголемата организација насочена за помош на гладните во САД, како и член на нивната организација “Ентертејмент Кансл” (Entertainment Council), учествувајќи во нивните реклами за непрофитната организација “Еј Ди Кансл” (AD Council). Дејмон е член на Управниот одбор на “Тоник Меилстопер” (Tonic Mailstopper), (порано ГринДајмс), компанија која се обидува да ја прекине несаканата пошта испорачана во американските домови секој ден. Појавувајќи се во шоуто “Шоуто на Опра Винфри” на 20 април 2007 година, Дејмон ги промовираше напорите од организацијата да спречи дрвјата да се сечат за да се користат за несакана пошта и пликови. Дејмон изјави: “За предвидени десет центи на ден, можат да запрат 70% рекламен материјал што доаѓа во вашата куќа. Тоа е многу едноставно, лесно е да се направи, голем дар да се даде, всушност јас ја потпишав целата моја фамилија. Таа е подарок што ми е даден оваа мината сезона и бев толку импресиониран што јас сум сега во одборот на компанијата.
Кемал и Дејмон
Комичарот Џими Кемал во еден момент при крајот на неговото телевизиско шоу “Џими Кемал Лајв” на телевизиската мрежа Еј Би Си почна да изјавува: “Моето извинување до Мет Дејмон, ни истече времето”. Границата е сатиричен гаф во случаи каде емисиите не можат да го примат нивниот последен гостин поради временски ограничувања. На 12 септември 2006 година, по дел од одбирање и долго претставување од Кемал, Дејмон конечно се појави во шоуто, само за Кемал со извинување да му го намали интервјуто и доведе до верување, како што Дејмон го проколна. Оваа средба беше целосно планирана од Кемал и Дејмон. Девојката на Кемал во тоа време, комичарката Сара Силвермен, се појави во шоуто “Џими Кемал Лајв” на 31 јануари во 2008 година, и емитуваше клип каде што пееше песна насловена “Ај ем Факинг Мет Дејмон” (I’m Fucking Matt Damon). Дејмон се појави во песната со Силвермен. Кемал возврати со емитување на свое музичко видео, во кое преку песната тој изјави дека тој е “Факинг Бен Афлек” (Fucking Ben Affleck). Видеото се емитуваше на 24 февруари 2008 година, и го прикажа Афлек заедно со славните домаќини вклучувајќи ги: Дон Чидл, Бред Пит, Камерон Дијаз, Харисон Форд и Робин Вилијамс. Подоцна, подредениот на Кемал, Гуљелмо, се појави во пародија на филмот “Д Борн Ултиматиум” (The Bourne Ultimatium), во кој глумеше Дејмон. Тој тогаш беше прогонуван од Дејмон, бидејќи тој го наклеветил Кемал дека стои зад сето ова. Најновата средба беше насловена “Д Хендсом Менс Клаб” (The Handsome Men’s Club), во која се појави Кемнал, заедно со други “Згодни мажи”, вклучувајќи бги Метју Мек Конагеј, Роб Лоу и Лени Кравиц. На крајот од пародијата, Дејмон му ја затворил вратата пред нос на Кемал, изјавувајќи се дека им истекло времето, а потоа Дејмон продолжува со злобна смеа.
Политички ставови
Дејмон се појави во шоуто “Хардбол вит Крис Метјус” (Hardball with Chris Matthews) во декември 2006 година, и додека разговараа за тековната војна во Ирак, тој изјави: “Не мислам дека тоа е фер, како што реков претходно, изгледа како да имаме борбена класа во нашата земја која е составена од луѓе кои треба да одат било од финансиски причини, или...ако испратиш луѓе во војна, тогаш тоа треба да се сподели со сите”. На 10 септември 2008 година, на мрежното место Ју Тјуб беше објавено видео од агенцијата “Асоушиејтед Прес” (Associated Press), во кое Дејмон ја критикуваше Сара Пејлин, републиканскиот потпретседателски кандидат, кој ја гледа како неподготвена да ја води земјата, во случај сенаторот Џон Мек Кејн да не го направи тоа преку неговиот прв мандат. Дејмон мисли на Пејлин како на “…лош филм на Дизни...”Јас сум само мајка на хокејот од Алјаска дојдена тука да ја преземам Белата Куќа”, и додаде, “Апсурдно е...Сакам да знам дали таа навистина мисли дека диносаурусите биле тука пред 4000 години. Затоа што таа ќе ги има јадрените кодови. Дејмон ја коментираше аудио верзијата на “Историјата на луѓето од САД” (A People’s History of the United States) од историчарот Хауард Зин, објавена во 2003 година.
Личен живот
Дејмон излегувал со колешката Мини Драјвер од филмот Добриот Вил Хантинг. Тој подоцна имал двегодишна врска со глумицата Винона Рајдер. Од 2001 до 2003 година тој бил во врска со Одеса Витмир, поранешната лична асистентка на Били Боб Торнтон и Бен Афлек. За време на снимањето на филмот Пуштени од ланец, Дејмон ја запознал аргентинката Лусијана Бозан Баросо во Мајами, каде таа работела како бармен. Тие се венчале на приватна граѓанска церемонија на 9 декември 2005 година, во установата “Менхетен Мериџ Биро” (Manhattan Marriage Bureau). Парот има три ќерки: Изабела (р. 2006), Џија Завала (р. 2008), и Стела Завала (р. 2010). Тој исто така е очув на Алексија Баросо (р. 1998), ќерката на Лусијана од претходниот брак. Од 2012 година, тие живеат во Пацифик Палисејдс, Лос Анџелес, а претходно живелее во Мајами и Њујорк.
Дејмон е навивач на бејзболската екипа Бостон Ред Сокс. Откако тимот победил во Светската серија во 2007 година, Дејмон бил раскажувач на комеморативното издание на настанот. Дејмон ужива играјќи покер и се натправарувал на неколку настани од светската серија во покер. Изгубил 25.000 долари на настан од светската серија во покер, додека ја барал својата улога како професионален покер играч во филмот Покерџии во 1998 година, и по снимањето на филмот Дејмон бил победен од професионалецот, Дојл Брансон.
Награди и признанија
Главна статија: Список на награди и номинации примени од страна на Мет Дејмон.
Знаме на Лесото
Знамето на Лесото е официјалното знаме на оваа африканска држава кое било усвоено на 4 октомври 2006 година. Знамето е составено од три еднакви хоризонтални ленти во сина, бела и зелена боја со црно мокоротло или Басото капа во средината. Ова знаме било воведено по повод 40 години од независноста на државата и ја симболизира мирната политичка ориентација на земјата. Во поранешните знамиња имало приказ на Басото штит.
Алгол
Алгол или Бета Персеј(β Per), позната и како Демонска Ѕвезда — сјајна ѕвезда од соѕвездието Персеј. Ова е една од најпознатите помрачени двојни ѕвезди, прва од таков вид што е откриена, и исто така прва променлива ѕвезда која не е нова. Всушност Алгол е систем од три ѕвезди (Бета Персеј А, Б и Ц) од кои најголемата и најсјајната `Бета Персеј А` постојано се помрачува од `Бета Персеј Б`. Според тоа, величината на Алгол е прилично постојана на 2,1. Сепак, на секои 2 дена, 20 часа и 49 минути, за време на 10-часовното делумно затемнување, има величина од 3,4. Постои и вторично затемнување, кое може да се детектира со фотоелектрика.
Историја на набљудувањето
Променливоста на Алгол првпат е забележана во 1667 година од Геминиано Монтанари, но периодичната природа на нејзиниот сјај е забележана речиси еден век подоцна д страна на британскиот астроном аматер Џон Гудрик (кој исто така предложил и механизам за ѕвездената променливост). Во мај 1783 година, тој ги презентирал своите набљудувања пред „Кралското друштво“, со објаснувањето дека периодичната променливост е причинета од темно тело што поминува пред ѕвездата (или дека ѕвездата има темен дел кој повремено е свртен кон Земјата.) За неговите истражувања тој е награден со медаља.
Во 1881 година, астрономот од Харвард Едвард Чарлс Пикеринг понудил докази дека Алгол всушност е помрачена двојна ѕвезда. Ова било потврдено неколку години подоцна, во 1889 година, кога астрономот од Потсдам Херман Карл Вогел нашол периодична промена на доплер ефектот во спектарот на Алгол, промена во радијалната брзина на овој двоен систем. Така Алгол станал еден од првите познати спектроскопска двојки.
И покрај многуте тврдења во современата литература дека здружението на оваа ѕвезда со суштество налик на демон (горгона според старогрчката традиција, Гул во арапската традиција) укажува на фактот дека променливоста на оваа ѕвезда била позната многу пред XVII век, сепак нема докази за такво нешто.
Систем
Проучувањата на Алгол довеле до Алголов парадокс во теоријата за ѕвездениот развој: иако составниците на двојната ѕвезда што се образува, и масивните ѕвезди евоулираат побрзо од помалку масивните, забележано е дека помасивната составница Алгол A е сè уште во својата главна фаза, додека помалку масивната Алгол B е ѕвезда подџин во подоцнежна фаза од развојот. Овој парадокс може да се реши со трансфер на маса: кога помасивната ѕвезда ќе стане подџин, го исполнува својот Рош простор, а поголемиот дел од масата се префрла на другата ѕвезда која е сè уште во главната фаза. Кај некои двојни системи налик на Алгол, може да се забележи преносот на гасовите.
Овој систем исто така е показател за различни активности во форма на Х-зраци и радио сигнали. Порано се мислело дека се предизвикани од магнетните полиња на AB составниците поради трансферот на маса. Радио емисиите може да се создадени од магнетни циклуси слични на сончевите пеги, но бидејќи магнетните полиња околу овие ѕвезди се десет пати посилни од она на Сонцето, овие радио сигнали се многу помоќни и подолготрајни.
Хамза-бегова џамија
Хамза-беговата џамија (Χαμζά Μπέη Τζαμί, Hamza Bey Camii) — поранешен муслимански храм кој се наоѓа во Солун, Егејска Македонија.
Алгол
Систем
Алгол е 92,8 светлосни години од Земјата; пред околу 7,3 милиони години бил на 9,8 светлосни години и неговата привидна ѕвездена величина била −2,5, посјајна отколку што е денес Сириус. Бидејќи вкупната маса на системот е 5,8 сончеви маси, и покрај огромната далечина, може да е доволно да го вознемири Ортовиот облакот на сончевиот Систем и да предизвика појава на бројни комети во сончевиот Систем. Како и да е, се смета дека е многу мало реалното зголемување на брзината на прелевање.
Хамза-бегова џамија
Џамијата е сместена на раскрсницата на главната солунска улицата "Игнација" и улица "Венизелос". Спроти Хамза џамија се наоѓа Солунскиот безистен.
Алгол
Потекло на поимот
Името Алгол доаѓа од арапското رأس الغول ra's al-ghūl : глава (ra's) на џин (al-ghūl) (види „Гул“). Името Демонска ѕвезда е превод.
Хамза-бегова џамија
Според натписот на западната страна на зградата таа била изградена во 1467/68 од ќерката на воениот командант Хамза бег, кој бил бејлербег на Румелија. Џамијата пострадала серииозно од земјотрес во 1978 година. Во текот на неколку години во неа биле сместени театарот Алказар, затворен во 1989 година.
Алгол
Потекло на поимот
Во хебрејскиот фолклор била позната како Rōsh ha Sāṭān 'Главата на Сатан'. Латинскиот назив од XVI век бил Caput Larvae 'Глава на авет'. Исто така оваа ѕвезда е поврзувана со Лилит.
Хамза-бегова џамија
Од 1997 година, кога Солун станал европска престолнина на културата, започнал проект за реконструкција на џамијата, финансиран со 250 милиони драхми.
NGC 1027
NGC 1027 — расеано ѕвездено јато во соѕвездието Касиопеја, заведено во Новиот општ каталог на длабоконебесни тела.
Алгол
Потекло на поимот
Во Кина била позната како 大陵五 (Петтата ѕвезда од Мавзолејот), но и според ужасното име Tseih She (叠尸), со значење 'натрупани тела'.
NGC 1027
Објектот бил предмет и на други истражувања, па освен како NGC 1027 се споменува и како IC 1824, OCL 357.
Алгол
Значење во културата
Во Тетрабиблос, астролошките текстови од II век на александрискиот астроном Птоломеј, Алгол е означен како „горгона од соѕвездието Персеј“ и се поврзува со смрт преку отсекување на главата: поради митот за херојот Персеј и неговата победа над Медузата со змии наместо коса, горгона. Во астролошките традиции Алгол е прифатен како една од најнесреќните ѕвезди кои носат зло: обезглавување метафоричко или буквално, насилна смрт, касапење на живо тело, сечење на главата по налог на кралот или на судот, итн. Историски се поврзува со бројни крвави настани.
NGC 1027
Откривање
Објектот е откриен на 3 ноември 1787 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.